《沈德和使君生辰四首》
宋代·陈棣

桐川古桃州，地僻官事少。
简静宜有余，苛刻则烦扰。
公来省其俗，好尚已默了。
碧凝燕寝香，青鞠圜扉草。
麦垅雨初匀，棠阴风自扫。
回观汉循良，未足语治道。
岂惟术数多，更觉规模小。
公将宰天下，一郡乃戏嬲。
便当作吏师，讵止为民表。
邦人何所祈，区区颂难老。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。